**203/2020. (IX.24.) Kgy. számú határozat**

A Közgyűlés úgy határoz, hogy a 321/2017. (X.26.) Kgy. sz. határozatát visszavonja.

A Közgyűlés támogatja a civil szervezetek azon konszenzusos javaslatát, hogy a trianoni tragédia emlékére, illetve a nemzeti összetartozás eszméjének erősítésére az Ezredévi parkban köztéri műalkotás kerüljön elhelyezésre a mellékelt helyszínrajzon feltüntetett területen.

A Közgyűlés felkéri a polgármestert, hogy a műalkotás megjelenésére vonatkozóan a civil szervezetek által elkészíttetett terveket terjessze a közgyűlés elé, annak érdekében, hogy a Magyarország helyi önkormányzatairól szóló 2011. évi CLXXXIX. törvény 42.§ 8. pontja alapján a műalkotás állítására vonatkozó döntését a Közgyűlés meghozhassa.

**Felelős:** Dr. Nemény András polgármester

 Horváth Soma alpolgármester

 Dr. Károlyi Ákos jegyző

 (a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője,

Lakézi Gábor, a Főépítészi Iroda vezetője)

**Határidő:** azonnal illetve a civil szervezetek által elkészíttetett tervek önkormányzathoz benyújtását követő Közgyűlés